b'\n_START_ARTICLE_\nObredne pesmi\n_START_PARAGRAPH_\nObredne, nabo\xc5\xbene ali religiozne pesmi, (latinsko religio - pobo\xc5\xbenost, vera) \xc4\x8daste v starej\xc5\xa1i dobi poganska bo\xc5\xbeanstva._NEWLINE_Obredne pesmi so najve\xc4\x8dkrat povezane z letnimi \xc4\x8dasi. (Spomladanske v \xc4\x8dast Vesniku in Vesni. V dobi kr\xc5\xa1\xc4\x8danstva izpovedujejo odnos do Boga, opevajo skrivnost kakega praznika ali verske nauke. So bogoiskateljske in bogonajditeljske. Bogoiskateljske imajo navadno osebni verski zna\xc4\x8daj, bogonajditeljske so najve\xc4\x8dkrat cerkvene ali konfesionalne (lat. confiteri - priznati, izpovedati). To so ma\xc5\xa1ne pesmi, pesmi ob blagoslovu, Marijine pesmi, bo\xc5\xbei\xc4\x8dne, velikono\xc4\x8dne, romarske in druge pesmi._NEWLINE_V ljudski poeziji jih najdemo vseh vrst. Religiozne motive najdemo tudi v umetnem pesni\xc5\xa1tvu, tako pri Gregor\xc4\x8di\xc4\x8du, Medvedu, Ketteju, Bevku, Vodniku in drugih.'